Oct 12,2017
ఆ చెక్కుబుక్కుల గడువు పెంపు : ఎస్‌బీఐ
న్యూఢిల్లీ : స్టేట్‌ బ్యాంకు ఆఫ్‌ ఇండియా అనుబంధ బ్యాంకుల పాత చెక్కుబుక్కుల చెల్లుబాటు గడువును పెంచుతూ ఎస్‌బీఐ తాజాగా నిర్ణయం తీసుకుంది.
ఆ బ్యాంకులకు సంబంధించిన చెక్‌లు సెప్టెంబర్‌ 30 తర్వాత చెల్లబోవంటూ ఎస్‌బీఐ ఇటీవలే అధికారికంగా ఒక ప్రకటన చేసిన విషయం తెలిసిందే. కాగా పాత చెక్కుబుక్కుల చెల్లుబాటు గడువును డిసెంబర్‌ 31 వరకు పొడగిస్తున్నట్లు బుధవారం ప్రకటించింది. ఇంతలోగా కొత్తవాటి కోసం దరఖాస్తు చేసుకోవాలని వినియోగదారులకు ఆ బ్యాంకు ట్విట్టర్‌లో సూచిం చింది. ఇంటర్నెట్‌, మొబైల్‌ బ్యాంకింగ్‌, ఎటీఎం, సొంత బ్యాంకు బ్రాంచీల నుంచి ఈ చెక్కుబుక్కుల దరఖాస్తు చేసుకోవచ్చని పేర్కొంది. ఈ ఏడాది ప్రారంభంలో ఎస్‌బీహెచ్‌తో పాటు ఐదు బ్యాంకులను ఎస్‌బీఐ తనలో విలీనం చేసుకున్న విషయం తెలిసిందే.
మీ స్నేహితులకు రికమెండ్ చెయ్యండి